જવાબ: ૧૩ જનાબે નરજીસ ખાતુન(સ.અ.) ઇમામે ઝમાના(અ.ત.ફ.શ.)ના માનવંત માતા છે, અને હ. ઇસા ઇબ્ને મરીયમના હવારીઓના ઉચ્ચ ખાનદાનની ખુબસુરત મલેકા છે. અલ્લાહની કુદરતે આ અઝીમ મલેકાને ઇમામ હસન અસ્કરી (અ.સ.)ની પત્ની બનાવીને રૂમથી સામર્રા મોકલ્યા, જેથી ચમકદાર મોતીનું વજુદ આ પાક અને પાકીઝા રહેમ (શીકમે માદર) માં પરવાન ચઢે. તેણી રૂમના બાદશાહની મોટી દીકરી હતા, અને જનાબે ઇસા (અ.સ.)ના બીલા ફસ્લ વસી શમઉનની નસ્લમાંથી છે, અને તેઓની દાસ્તાન કંઇક આવી રીતે છે. બશર ઇબ્ને સુલૈમાન, અય્યુબ અન્સારીના ફરઝંદોમાંથી અને ઇમામ હાદી(અ.સ.) તેમજ ઇમામ હસન અસ્કરી(અ.સ.)ના મુખ્લીસ શીઆઓમાંથી હતા, અને સામર્રામાં ઇમામ હસન અસ્કરી(અ.સ.)ની પડોશનો શરફ હાસીલ હતો, તેઓ કહે છે કે “એક દિવસ ઇમામ હાદી(અ.સ.)નો એક ખાદીમ મારા ઘરે આવ્યો, અને તેણે કહ્યું : ઇમામ(અ.સ.)ને તમારૂ કામ છે. જ્યારે હું ઇમામ(અ.સ.)ની ખિદમતમાં પહોંચ્યો તો ઇમામ(અ.સ.) એ ફરમાવ્યું :